Document ID: /fineweb-2-swissfilter-quality_10-filterrobots/filtered/02850.jsonl.gz/39

Со големо мнозинство во четвртокот европарламентарниците го прифатија барањето поради борбата против монополите да се разбие Google, што претставува нов тежок удар за најпознатиот интернет пребарувач.
Европските законодавци се занимаваат со Google од 1010 година, а необврзувачката резолуција на Европскиот парламент досега е најсилниот знак на европската загриженоста поради сé поголемото влијание на американските технолошки гиганти на Стариот континент. Резолуцијата е усвоена со 384 гласови „за“ и 174 „против“.
Германскиот конзервативен пратеник и еден од иницијаторите на резолуцијата Андреас Шваб изјави дека тоа претставува политички сигнал за Европската комисија којашто е задолжена на компаниите да им обезбедува рамноправност во 28-члената Европска унија. „Монополите, во кој и да е облик, никогаш не биле полезни, ниту за потрошувачите, ниту за компаниите“, изјави Шваб и додаде дека нема ништо против Google и дека со него редовно се користи. „Јас секој ден сум на Google“, рече
Од Google не ја коментираа европската резолуција од четвртокот, а европската комесарка за конкурентност Маргет Вестрагер изјави дека ќе го разгледа овој случај.
Франција и Германија во четвртокот побараа ревизија на прописите на Европската унија за пазарното натпреварување, за да може успешно да бидат казнувани глобалните интернет компании.